Diari Oficial de la Generalitat Valenciana


Sumari del DOGV 2189, del 20-01-1994 (1994/830301)

RESOLUCIÓ de 28 de desembre de 1993, del Rector de la Universitat Jaume I, per la qual ordena la publicació de l'acord del Consell de Participació Social, de data de 12 de juliol de 1993, pel qual s'aproven les normes de permanència dels estudiants de la Universitat Jaume I.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2189

Data del DOGV
:   20-01-1994

Secció del DOGV
:   ALTRES DISPOSICIONS

Número del document
:   1994/830301


Data del document
:   28-12-1993

Organisme emissor
:   Conselleria de Educació i Ciència

Tipus de document
:   Resolució

RESOLUCIÓ de 28 de desembre de 1993, del Rector de la Universitat Jaume I, per la qual ordena la publicació de l'acord del Consell de Participació Social, de data de 12 de juliol de 1993, pel qual s'aproven les normes de permanència dels estudiants de la Universitat Jaume I. [94/0242]  
El Consell de Participació Social de la Universitat Jaume I, en la sessió plenària del 12 de juliol de 1993, i en virtut de la competència que li confereix l'article 27.2 de la Llei Orgànica 11/1983, de 25 d'agost, de Reforma Universitària, adoptà l'acord pel qual s'aproven les normes de permanència dels estudiants a la universitat.  
Per la competència que li atribueix a aquest rectorat l'article 16 del Reglament de Funcionament del Consell de Participació Social, s'ordena la publicació de les normes esmentades perquè siguen conegudes.  
Castelló de la Plana, 28 de desembre de 1993.- El Rector: Celestí Suárez Burguet.  
ANNEX  
Normes de permanència de la Universitat Jaume I  
Primera. Estudiants que accedeixen a un primer curs de la Universitat Jaume I per primera vegada  
1. Escola Superior de Tecnologia i Ciències Experimentals: hauran de superar un mínim del 20% del total de crèdits del curs. Aquests crèdits s'hauran d'obtenir de matèries troncals i/o obligatòries.  
2. Facultat de Ciències Jurídiques i Econòmiques i Facultat de Ciències Humanes i Socials: hauran de superar un mínim del 25% del total de crèdits del curs. Aquests crèdits s'hauran d'obtenir de matèries troncals i/o obligatòries.  
3. Els estudiants que no superen els mínims citats podran matricular-se, després de fer la pre-inscripció, en una titulació diferent. Si no superen els mínims corresponents a la nova titulació no podran matricular-se una altra vegada en la Universitat Jaume I.  
Segona. Nombre màxim de convocatòries  
1. El nombre màxim de convocatòries a què tenen dret els estudiants és quatre. Una vegada esgotades les quatre convocatòries, els estudiants podran sol·licitar una convocatòria extraordinària.  
2. L'anul·lació de convocatòria serà automàtica si l'estudiant no es presenta a l'examen final corresponent. Es considera com a presentat l'estudiant que abandone la prova quan aquesta ja s'haja iniciat.  
3. El còmput de les convocatòries començarà en entrar en vigor aquesta normativa.  
Tercera. Rendiment acadèmic  
1. Als estudiants que es matriculen per segona vegada o successives en una mateixa titulació de la universitat i que durant dos anys acadèmics consecutius no superen almenys el 50% dels crèdits en què es matriculen, no se'ls permetrà matricular-se de nou a la Universitat Jaume I fins que no hagen passat dos cursos, comptadors des de l'últim en què no van superar el 50% dels crèdits.  
2. A l'efecte del còmput queden exclosos els crèdits corresponents a les estades en pràctiques.  
3. No s'aplicaran aquestes normes de permanència a aquells estudiants que hagen superat el 80% de la càrrega lectiva del pla d'estudis.